
   REPUBLIKA HRVATSKA
     Trgovački sud u Zagrebu                                                                              89. St-4265/16-3                                                            
       Zagreb, Amruševa 2/II


U  I M E  R E P U B L I K E  H R V A T S K E 

R J E Š E N J E

Trgovački sud u Zagrebu, po sucu Nikolini Dorić Hadžisejdić, u stečajnom predmetu u povodu prijedloga predlagatelja FINANCIJSKA AGENCIJA, RC Zagreb, Podružnica Zagreb, Trg svibanjskih žrtava 1995. 1, OIB: 85821130368, za otvaranje stečajnog postupka nad dužnikom DUBRAVICA d.d., Dubravica, Pavla Štoosa 109, OIB: 15249394041, 28. rujna 2018., 

r i j e š i o    j e

 Odbacuje se kao nedopušten prijedlog za otvaranje stečajnog postupka nad dužnikom DUBRAVICA d.d., Dubravica, Pavla Štoosa 109, OIB: 15249394041.


Obrazloženje

Financijska agencija podnijela je podnijela je prijedlog da se nad dužnikom DUBRAVICA d.d., Dubravica, Pavla Štoosa 109, OIB: 15249394041, otvori stečaj.

Uvidom u stečajni spis St-3351/16  i provjerom u sudskom registru, sud je utvrdio da je rješenjem od 5. srpnja 2018. otvoren stečaj nad dužnikom DUBRAVICA d.d., Dubravica, Pavla Štoosa 109, OIB: 15249394041. 

	Stečajni postupak je izvanparnični postupak te se taj postupak vodi po odredbama sadržanim u Stečajnom zakonu („Narodne novine“ broj 71/15, 104/17 dalje: SZ), a na odgovarajući način primjenjuju se odredbe Zakona o parničnom postupku („Narodne novine“ broj 53/91, 91/92, 112/99, 88/01, 117/03, 88/05, 2/07, 84/08, 123/08, 57/11 i 25/13, dalje: ZPP), ako Stečajnim zakonom nije drukčije određeno (čl. 10. SZ-a).

	Imajući u vidu navedeno, nakon što je sud donio rješenje o otvaranju stečajnog postupka, nema nikakve pravne osnove ponovno ocjenjivati novi prijedlog za otvaranje stečajnoga postupka nad istim dužnikom. Naime, nad istim stečajnim dužnikom moguće je pokrenuti i otvoriti samo jedan stečajni postupak u kojemu svi vjerovnici mogu ostvarivati svoje tražbine po pravilima koja propisuje Stečajni zakon.

Kako je nad navedenim dužnikom otvoren stečaj na temelju odredbe čl. 288. st. 2. ZPP-a u vezi s čl. 10. SZ-a, zbog navedenih razloga, odbačen prijedlog za otvaranje stečajnog postupka nad dužnikom. 

U Zagrebu 28. rujna 2018.

                  SUDAC:
                                                                                                   Nikolina Dorić Hadžisejdić, v.r.


UPUTA O PRAVNOM LIJEKU:
Protiv ovog rješenja, nezadovoljna stranka može uložiti žalbu Visokom trgovačkom sudu Republike Hrvatske u roku od 8 dana po primitku rješenja, a ulaže se putem ovog suda u 2 primjerka.


Za točnost otpravka-ovlašteni službenik:
                                       Valentina Gabud

